Michel Polnareff (ilul deg 3 yulyu 1944 deg Nérac), d acennay afrensis ay yellan mechuṛ aṭas seg tlemmast n yiseggasen n 1960 arma d tazwara n yiseggasen n 1980. Ula ma ass-a iḍebsiyen-nnes ur ttnuznun am zik, maca mazal-it icennu yerna mazal ttqadaren-t deg wenrar n uẓawan (lmuziga). Michel Polnareff yenker-d deg yiwet n twacult n yinuẓar: yemma-s, Simone Lane, tella d taceḍḍaḥt, ma d baba-s, Leib Polnareff (neɣ Léo Poll) yella iqeddec ɣer yidis n tcennayt Edith Piaf. Polnareff yelmed apyanu asmi ay yesɛa semmus (5) n yiseggasen, yerna yella d anelmad iẓewren deg uẓawan. Naqal yebda yekkat tagiṭart deg wezniq, sakkin, yebda-d amecwaṛ igerrzen deg uẓawan n rock.